kardosdrur/scandi-wiki huggingface dataset:
Kongens Retterting

Rettertinget, egentlig Kongens Retterting, var Danmarks øverste domstol fra omkring 1284 til 1661, hvor den afløstes af Højesteret. Rettertinget udgjordes af kongen og Rigsrådet. Mens kongen havde rollen som dommer, kunne medlemmerne af Rigsrådet betragtes som hans rådgivere. Særligt Christian 4. var aktiv i Rettertinget.

Oprindeligt behandlede Rettertinget primært sager, hvori adelen var involveret, men efter 1600 fik tinget karakter af egentlig øverste appelret. Domstolens forhandlinger var alene mundtlige, og dommene blev ikke offentliggjort officielt, men en række af dem blev optaget i domssamlinger, som private udgav. Efter reformationen indførtes sammenhængene domsbøger.

Kilder 
 V.A. Secher: Samling af Kongens Rettertings domme. København: E. C. Gad, 1881.
 
 

Historiske domstole og retter
Sydfrankrig

Sydfrankrig, også betegnet Le Midi, refererer til et løst defineret geografisk område i af det sydlige Frankrig, der i bredeste forstand går fra Atlanterhavet i vest til Italien og øen Korsika i øst.

De vigtigste byer i Sydfrankrig er Marseille, Nice, Avignon, Grenoble, Montpellier, Bordeaux, Toulouse, Toulon og Cannes.

Området svarer i høj grad til Occitanien.

Frankrigs geografi
Den Helder

Den Helder er en by og kommune beliggende i provinsen Nordholland i Nederlandene. Byen, der har 57.610 indbyggere (2008) udgør den nordligste del af provinsen.

Flådestation 
Den Helder er et naturligt valg af basehavn for landets flåde med sin nære beliggenhed til Nordsøen. Byen har derfor Nederlandenes Flådestation.

Eksterne kilder/henvisninger 

Kommuner i Nordholland
Flådebaser
Byer i Nord-Holland
Peyronies sygdom

Peyronies sygdom, også kendt som Induratio penis plastica, er en bindevævssygdom, hvor der der dannes ømme, hårde knuder i penis' svulmelegemer, hvilket forårsager smerte og krumning af kønsorganet ved erektion. Populært kaldes Peyronies sygdom også "krummerik".

Sygdommen rammer 1-4% af alle mænd og svinder sommetider spontant efter ½-1 år. Sygdommen er opkaldt efter den franske kirurg François Gigot de la Peyronie (1678 – 1747) der opdagede sygdommen første gang i 1743.

Kilder og henvisninger 

 Om Peyronies sygdom på sundhed.dk
 peyronies.dk 

Sygdomme i mandlige kønsorganer
Amputation

Amputation betegner fjernelsen af en ekstremitet, enten ved et lægeligt indgreb eller som følge af et fysisk trauma.

Amputationen kan enten foregå kirurgisk eller som en del af en medicinsk behandling. Langt størstedelen af disse indgreb omfatter fod eller ben og skyldes oftest kredsløbsforstyrrelser, sukkersyge eller koldbrand.

Historisk var amputation et livsfarligt indgreb, hvorfor operationen gennemførtes så hurtigt som muligt – helst i løbet af et par minutter. Det betød, at amputationsstumpen var af ringe kvalitet og at den amputerede derfor ikke kunne få en protese. I dag kan stumpen i langt de fleste tilfælde forsynes med en protese.

I visse dele af verden anvendes amputation desuden som metode til at straffe kriminelle, f.eks. i lande, der har sharialovgivning.

Ortopædkirurgi
Kropsskader
Industrimuseet Frederiks Værk

Industrimuseet Frederiks Værk er et statsanerkendt kulturhistorisk museum. Industrimuseet dækker geografisk hele Halsnæs Kommune. Museet opnåede statsanerkendelse i 2004. Dets ansvarsområde er nyere tid, med følgende specialer: Fabriks- og industrivirksomhed inden for Halsnæs Kommune samt Knud Rasmussens liv og virke nationalt og internationalt.

Industrimuseet Frederiks Værk har som mål at indsamle og dokumentere, forske i og fortælle om disse vigtige sider af vores fælles danmarkshistorie.

Industrimuseet Frederiks Værk driver en række museumsenheder: Arkivet, Arsenalet, Projektilmagasinet og Krudtværket i Frederiksværk – samt Knud Rasmussens Hus i Hundested.

Se også 
 Danmarks Industrimuseum i Horsens.

Eksterne henvisninger 
 Industrimuseet Frederiks Værk

Historiske museer i Danmark
Frederiksværk
Tekniske museer i Danmark
Museer i Region Hovedstaden
Statsanerkendte museer i Danmark
Arkivet (Frederiksværk)

Arkivet blev etableret i 1975 i byens gamle fattighus fra 1866, der tidligere blandt andet har fungeret som bibliotek. Arkivet blev i sommeren 2010 flyttet til Arsenalets lokaler.

Det er et lokalhistorisk arkiv, hvor skriftlige kilder og fotografier indsamles, registreres og opbevares til brug for borgere, der søger oplysninger og viden om historien i området.

Arkivet er baseret på private arkivalier fra enkeltpersoner, foreninger og virksomheder. Adgang til kommunale arkivalier gennem Halsnæs Rådhus. Andre offentlige arkivalier ved henvendelse til Statens Arkiver.

Arkivet råder over et håndbibliotek indeholdende litteratur med fokus på områdets historie. Derudover en mængde litteratur dækkende national og international industrihistorie, kanon- og krudtproduktion.

Arkivet hører under Industrimuseet Frederiks Værk.

Ekstern henvisning 
 Arkivets hjemmeside 

Historiske museer i Danmark
Frederiksværk
Museer i Region Hovedstaden
Etableret i 1975
Arsenalet (Frederiksværk)

Arsenalet er en bygning, som ligger centralt i Frederiksværk tæt ved Gjethuset og kanalen, som skabte grundlaget for den industrielle udvikling på stedet.

Bygningen blev opført omkring år 1800 og var oprindeligt materialgård for Det Kongelige Artillerikorps. I årene forinden blev pladsen benævnt som Artilleriparken, og gamle tegninger viser, hvordan kanonløbene lå på rad og række under åben himmel. 

Gennem mange år har den karakteristiske, lange bindingsværkslænge dannet ramme om et traditionelt bymuseum. Efter grundig istandsættelse i 2008 åbnedes i juni samme år en udstilling som tager sit udgangspunkt i den bydel, man kan se lige udenfor vinduerne.

Arsenalet er en del af Industrimuseet Frederiks Værk.

Ekstern henvisning 
 Industrimuseet Frederiks Værk/Arsenalet 

Seværdigheder i Danmark
Historiske museer i Danmark
Frederiksværk
Museer i Region Hovedstaden
Museer etableret i 2008
Projektilmagasinet

Projektilmagasinet ligger på Torvet i Frederiksværk, i umiddelbar tilknytning til Arsenalet. Den lille magasinbygning er opført samtidig med Arsenalet omkring år 1800. Som navnet antyder, har husets oprindelige funktion sikkert været opbevaring først og fremmest af projektiler, kugler og granater – men også fængrør, lunter, tændstikker og andre mindre sager til brug for Det Kongelige Artillerikorps.

Projektilmagasinet er en del af Industrimuseet Frederiks Værk.

Ekstern henvisning 
 Industrimuseet Frederiks Værk/Projektilmagasinet 

Seværdigheder i Danmark
Historiske museer i Danmark
Museer i Region Hovedstaden
Frederiksværk
Tracy-Bocage

Tracy-Bocage er en kommune i Calvados departmentet i Basse-Normandie regionen i det nordvestlige Frankrig.

Seværdigheder og monumenter 
 Kirken Saint-Raven-et-Saint-Rasiphe fra 13. – 15. århundrede.
 Herregård.

Eksterne kilder/henvisninger 

 Tracy-Bocage på kommunefællesskabets hjemmeside
 Tracy-Bocage på l'Institut géographique national 

Byer i Calvados
Krudtværket i Frederiksværk

Krudtværket var en virksomhed i Frederiksværk der producerede krudt til militære og civile formål gennem mere end 200 år. Krudtværket blev etableret i 1756, men produktionen gik først i gang i 1758, idet man først skulle have gravet en sidekanal til hovedkanalen mellem Arresø og Roskilde Fjord. Krudtværket blev etableret efter en kontrakt mellem kong Frederik V og generalmajor Johan Frederik Classen og kompagnonen Just Fabritius. Samtidig overtog de et allerede eksisterende kanonstøberi i nærheden. Krudtværket var i funktion frem til 1970'erne.

I mange år blev værkets maskiner drevet af vandhjul. En række ældre produktionsbygninger med vandkraft blev bevaret efter værkets lukning. De udgør i dag kernen i Krudtværksmuseet, der er en del af Industrimuseet Frederiks Værk. De fleste af disse maskiner stammer fra perioden mellem midten af 1800-årene og frem til begyndelsen af 1900-årene.

Eksterne henvisninger 
 Krudtværket , Frederiks Værk.

Seværdigheder i Danmark
Historiske museer i Danmark
Museer i Region Hovedstaden
Frederiksværk
Krudtværker i Danmark
Knud Rasmussens Hus

Knud Rasmussens Hus i Hundested er i dag indrettet som mindestue for Danmarks berømte polarforsker Knud Rasmussen. Her er der mulighed for at opleve minder fra Knud Rasmussens videnskabelige ekspeditioner i Grønland.

Til huset hører et over 25.000 m² stort naturområde lige ud til Kattegat og i umiddelbar tilknytning til Spodsbjerg Fyr og Spodsbjerg Klint.

Knud Rasmussens Hus er en del af Industrimuseet Frederiks Værk.

Eksterne henvisninger 
 Knud Rasmussens Hus

Seværdigheder i Danmark
Historiske museer i Danmark
Museer i Region Hovedstaden
Hundested
Amayé-sur-Seulles

Amayé-sur-Seulles er en kommune i Calvados departmentet i Basse-Normandie regionen i det nordvestlige Frankrig.

Geografi 
Amayé-sur-Seulles ligger fire km fra Villers-Bocage og 20 km fra Bayeux i Seulles-dalen.

Seværdigheder og monumenter 
 Kirke fra 15. århundrede som tilhørte klosteret i Cerisy
 Château du Bosq, (18. århundrede)

Venskabsby 
 Mömbris, Tyskland.

Noter

Eksterne kilder/henvisninger 

 Amayé-sur-Seulles på l'Institut géographique national 

Byer i Calvados
Lingèvres

Lingèvres er en kommune i Calvados departmentet i Basse-Normandie regionen i det nordvestlige Frankrig.

Eksterne kilder/henvisninger 

 Lingèvres på l'Institut géographique national 

Byer i Calvados
Jørgen Brandt

Jørgen Brandt (født 1960 i Aalborg) er en dansk kommerciel og kunstnerisk fotograf og har bl.a. udstillet på Danmarks Fotomuseum og  Frederikshavn Kunstmuseum.

Han har modtaget flere nationale og internationale udmærkelser. Han er "Supreme Qualified Master" i Dansk Fotografisk Forening i "Fine Art" og han var den anden dansker til at få titlen "Qualified European Photographer") hos Federation of European Professional Photographers (www.europeanphotographers.eu) og blev i 2009 den første danske "Master Qualified European Photographer" fra samme organisation.

Jørgen Brandt har 2006-13 været formand for bestyrelsen på Museet for Fotokunst,

I 2011 valgt som Præsident for Federation of European Professional Photographers for perioden 2012 til 2014.

Referencer 

Fotografer fra Danmark
Personer fra Aalborg
Hottot-les-Bagues

Hottot-les-Bagues er en kommune i Calvados departmentet i Basse-Normandie regionen i det nordvestlige Frankrig. Byen ligger 14 km sydøst for Bayeux.

Historie 
Lenet Normandiet blev skabt til viking lederen Rollo. Mange stednavne er af nordisk oprindelse. Hottot menes at have fået sit navn fra det oldnordiske haugr, som betyder høj eller lav bakke.

Under 2. Verdenskrig begyndte de allieredes offensiv i det nordvestlige Europa med landgangen i Normandiet den 6. juni 1944. I det omkringliggende område kom det til mange heftige kampe i juni og juli 1944 da canadiske og britiske styrker forsøgte at støde frem fra Bayeux og omringe Caen sydfra.

Krigskirkegård 
Krigskirkegården i Hottot-les-Bagues rummer 1.137 grave med 965 britiske, 34 canadiske, 3 australske, 2 newzealandske og 1 sydafrikansk foruden 132 tyske soldater. De fleste af de begravede mistede livet i anden halvdel af juni 1944, under de voldsomme kampe ved Tilly-sur-Seulles. Man kommer til kirkegårde fra Bayeux ved at tage D6 vejen i sydøstlig retning. Efter at have passeret Tilly-sur-Seulles, drejer man vestpå i Juvigny ud på hovedvejen mellem Caen og Caumont-l'Éventé.

Eksterne kilder/henvisninger 

 Hottot-les-Bagues på l'Institut géographique national 

Byer i Calvados
Axel Rosenkrantz de Lasson

Axel Rosenkrantz de Lasson (født 22. januar 1740, død 13. april 1813) var en dansk etatsråd og godsejer.

Axel Rosenkrantz de Lasson blev født på Bjørnsholm, hans forældre var Matthias de Lasson (30. maj 1705 – 6. juni 1756) og Bente Kathrine Rosenkrantz (16. oktober 1702 – 16. maj 1756).

I 1787 opnåede han titlen af etatsråd. Han ejede Gammel Skivehus. 24. januar 1810 blev han medlem af Det kongelige danske Selskab for Fædrelandets Historie.

Han giftede sig først gang 21. oktober 1768 med Antoinette Elisabeth Rosenørn (født 12. oktober 1745). Den 3. juli 1772 giftede han sig med Margrethe von Gersdorf (8. marts 1744 – 23. juni 1794).

Han døde på Ny Skivehus i Skive.

Eksterne henvisninger 
 Axel Rosenkrantz de Lassons side på honor.dk

Embedsmænd fra Danmark
Axel
Axel Rosenkrantz de
Godsejere fra Danmark
Danskere i 1700-tallet
Danskere i 1800-tallet
Bréville-les-Monts

Bréville-les-Monts er en kommune i Calvados departmentet i Basse-Normandie regionen i det nordvestlige Frankrig.

Historie 
Under 2. Verdenskrig blev byen befriet inden Ranville, men dens strategiske betydning betød at den var stærkt omkæmpet i de første dage efter D-dag.

Seværdigheder 
 Ruiner af den gamle Peterskirke
 Herregården Saint-Côme, 16. århundrede
 Château d'Amphernet

Venskabsby 
 Hillerse, Tyskland

Eksterne kilder/henvisninger 

 Borgmesteren i Bréville-les-Monts hjemmeside, sårlig og sjældent ajourført
 Bréville-les-Monts på l'Institut géographique national

Byer i Calvados
Lagen

Et lagen er et stykke stof, der bruges til at dække en madras. Et lagen beskytter personen og overfladen mod snavs og gør det nemmere at holde madras og tæpper rene.

Typer af lagen
 Boxlagen: Trækkes omkring for eksempel en boxmadras, men uden at dække en eventuel topmadras. Har elastik.
 Faconlagen: Trækkes omkring for eksempel en boxmadras, men uden at dækken en eventuel topmadras. Kan have variabel højde. Har elastik.
 Kappelagen: Skjuler fodenden og siderne på madrassen.
 Kuvertlagen: Anvendes til en topmadras. Har ingen elastik.
 Skånelagen: Lægges mellem madras og lagen.
 Stiklagen: et fladt lagen. Kaldes også glatlagen
 Toplagen: Anvendes til topmadrasser. Kaldes også topmadraslagen
 Vådliggerlagen: lavet af vandafvisende stof

Se også
Seng
Pude
Dyne
Madras

Søvn
Interiør
Slagorden i Operation Perch

Slagorden i Operation Perch omfatter de enheder på britisk og tysk side, som deltog i Operation Perch, som var en del af Operation Overlord under 2. Verdenskrig.

Britisk slagorden

21. Armégruppe 
Øverstkommanderende: General Sir Bernard Montgomery.
Stabschef: Freddie de Guingand

2. britiske armé 
Øverstkommanderende: Generalløjtnant Miles Dempsey

1. Korps 
Generalløjtnant John Crocker

 51. infanteridivision – generalmajor Bullen-Smith
 4. mekaniserede brigade

30. korps 
Generalløjtnant Gerard Bucknall

 7. pansrede division – Generalmajor Erskine
 49. infanteridivision – Generalmajor Evelyn Barker
 50. infanteridivision – Generalmajor Douglas Graham
 8. pansrede brigade

Tysk slagorden

1. SS Panserkorps 
SS-Obergruppenführer Sepp Dietrich

 Panzerlehrdivisionen
 12. SS Panserdivision Hitlerjugend
 21. Panserdivision
 101. tunge SS Panserbataljon

3. Flak Korps

47. Panserkorps 
 2. Panserdivision

84. Korps 
 352. infanteridivision
 716. statiske infanteridivision

Noter

Referencer 

 
 
 
 

Operation Overlord
Slagordener fra 2. verdenskrig
Ólafur Stefánsson

Ólafur Stefánsson henviser til flere artikler:

 Ólafur Stefánsson (håndboldspiller) islandsk håndboldspiller
 Ólafur Stefánsson (stiftamtmand) (1731-1812) – islandsk stiftamtmand
Elbe-klassen

Elbe-klassen (Type 404) er en type depotskibe – ofte omtalt som tendere, der hører til de forskellige eskadrer i den tyske flåde, hvor der er mindre enheder, der ikke kan klare sig i længere tid uden at skulle genforsyne. På grund af Elbe-klassen får disse enheder forøget deres operationalitet.

Kapaciteter 
Elbe-klassen er i stand til at medbringe:
 24 standard containere
 700 m³ brændstof
 60 m³ helikopterbrændstof
 280 m³ ferskvand
 160 tons ammunition
 40 tons forsyninger
Elbe-klassen er desuden i stand til at aftage fra skibene:
 5 tons affald
 180 m³ spildevand
 32 m³ spildoile

Skibe i klassen 

De forskellige enheder af Elbe-klassen er tildelt til forskellige eskadrer:

Galleri

Eksterne links 
 AJ Cashmore: Elbe-klassen

Krigsskibe fra Tyskland
Robert 2. af Skotland

Robert II Stuart (født 2. marts 1316, død 19. april 19. april 1390) var konge af Skotland fra 1371 til 1390. Han var den første konge af Huset Stuart.

Han var søn af Walter Stuart, den sjette arvelige rigshovmester af Skotland, og Marjorie, datter af kong Robert 1. af Skotland.

Ægteskab og børn 
Hans første ægteskab var med Elisabet af Rowellan, som blev mor til 6 døtre og mindst 4 sønner. Senere giftede han sig igen.

Børn 
 Robert 3. af Skotland
 Robert Stuart, hertug af Albany
 Johanna (stammoder til slægten Bowes-Lyon)

Se også 
 Skotlands historie
 Skotlands regenter

Eksterne links 

Konger af Skotland
Huset Stuart
Briter i 1300-tallet
Niels Henrich Weinwich

Niels Henrich Weinwich (3. maj 1755 – 2. maj 1829) var en norsk historisk forfatter.

Niels Henrich Weinwich blev født på Holmegaard, Mandals Amt, søn af lagmand, justitsråd Jacob Weinwich og Catharina Maria født Paludan, blev 1773 dimitteret til Københavns Universitet fra Seminarium Fridericianum i Bergen.

Hans forskellige æstetiske og litterære interesser førte ham snart bort fra eksamensstudium, om han overhovedet har indladt sig herpå; allerede 1776 udgav han under Jacob Langebeks påvirkning sit historiske skrift om Stevns Herred, og året efter påbegyndte han i forening med Bertel Christian Sandvig og Hans Jørgen Birch udgivelsen af Ny kritisk Tilskuer, hvilket tidsskrift dog kun havde en kort levetid. Endnu samme år blev han engageret som medarbejder ved redaktionen af Videnskabernes Selskabs Ordbog, et forhold, der varede til 1788, skønt han næppe gjorde synderlig gavn for pengene, i det han lod meget tilbage at ønske både i retning af flid og af kundskaber. Derudover leverede han bidrag til den 1781 udkomne 7. Bind Erik Pontoppidans Danske Atlas.

Imidlertid var han 1786 bleven kopist ved det genealogisk-heraldiske Selskab, der samme år optog ham som medlem; fra 1800 til selskabets forening med Det kongelige danske Selskab for Fædrelandets Historie 1810 varetog han flittigt dets sekretærforretninger.

Først 1805 kom Weinwich i wmbedsstilling, da han ansattes som litterær medarbejder og bibliotekar ved kronprinsens civile departementskontor med kammerassessors titel; 1808 blev han bibliotekar ved Kongens Håndbibliothek, 1811 justitsråd og 1826 etatsråd.

Gift 22. august 1788 med Anna Maria Møller (født 14. februar 1759 død 12. januar 1835), datter af sognepræst i Store Heddinge Thomas Møller.

Af Weinwichs ret omfangsrige forfatterskab har så godt som intet overlevet ham; hans vigtigste og for sin tid fortjenstlige arbejde, Dansk, norsk og svensk Kunstnerlexicon (1829) er blevet gjort overflødigt ved senere abejder af andre, og det samme gælder hans Dansk-norske Kunsthistorie (1811); talrige små historiske bidrag til tidsskrifter, oversættelser af August von Kotzebues og andres skuespil, digte m. m. skyldes hans flittige pen. Var end hans lærdom ikke synderlig dybtgående, en levende kærlighed til fortiden og dens minder vil man ikke kunne frakende ham.

Kilder 
 Molbech, Videnskabernes Selskabs Historie.
 Werlauff, Danske Selskabs Historie.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Eksterne henvisninger 
 

Historikere fra Norge
Faglitterære forfattere fra Norge
Embedsmænd fra Danmark
Kammerassessorer fra Danmark
Bibliotekarer fra Danmark
Danskere i 1700-tallet
Danskere i 1800-tallet
Personer i Dansk Biografisk Leksikon
Dansksprogede forfattere fra Norge
Elizabeth Bowes-Lyon

Dronning Elizabeth af Storbritannien, også kendt som dronningemoderen (født lady Elizabeth Angela Marguerite Bowes-Lyon, født den 4. august 1900 på Belgrave Mansion i London – død den 30. marts 2002 i Windsor-slottet, England). Dronning af Storbritannien, gift med Georg 6., der regerede som konge fra 1936 til 1952. Enke som 51-årig.

Hun voksede op som yngste datter af Claude Bowes-Lyon (1855-1944), senere 14. jarl af Strathmore og Kingshorne, og hans hustru Nina Cecilia Cavendish-Bendtinck (1862-1938). 

Den 26. april 1923 giftede hun sig med den senere George 6. (1895-1952) i Westminster Abbey i London. 
Sammen fik de to døtre, prinsesse Elizabeth, den senere dronning Elizabeth II (21. april 1926 - 8. september 2022) og prinsesse Margaret (21. august 1930 – 9. februar 2002).

Hun var det første eksempel på en ikke-royal person, der giftede sig ind i den britiske kongefamilie.

Noter

Eksterne henvisninger 

 

Ikke-regerende dronninger af Storbritannien
Dronningemødre
Hertuginder af York
Hundredårige
Lord Warden of the Cinque Ports
Frederik Oldenburg (kollegiedeputeret)

Frederik Oldenburg (29. september 1767 – 30. januar 1848) var en dansk kollegiedeputeret.

Frederik Oldenburg var en søn af generalmajor Adam Christopher Oldenburg (døbt 2. august 1736 død 2. december 1803) og Marie født Schøller (død 14. januar 1770), fødtes i Frederikshald, blev 1785 privat dimitteret til Sorø Akademi, hvis indtrædelseseksamen han samme år bestod, studerede i de følgende år jura, statskundskab og historie og tog 1790 latinsk-juridisk eksamen ved Akademiet.

1791 blev han auskultant i Rentekammeret, 1797 sekretær i det vestindisk-guineiske Rente- og Generaltoldkammers Kancelli, 1798 kommitteret og 1811 deputeret sammesteds. 1815-16 var han medlem af Postkassepensionsdirektionen, og sidstnævnte år udnævntes han ved kollegiernes omdannelse til 1. deputeret i Generaltoldkammer- og Kommercekollegiet, fra hvilken stilling han på grund af en tiltagende øjensvaghed afgik 1831, mens han indtil sin død i København, vedblev at være extraordinær assessor i Højesteret, hvortil han 1821 var blevet udnævnt.

1791 havde han fået titel af hofjunker, 1798 af kammerjunker og 1809 af kammerherre. 1822 optoges han og hans descendenter i den danske adelstand, og 1828 udnævntes han til Kommandør af Dannebrog.

Han var ikke alene en meget anset administrativ embedsmand, men nærede desuden en levende interesse for videnskabelige sysler, og der foreligger fra hans hånd forskellige mindre afhandlinger, dels af juridisk, dels af historisk-filosofisk indhold, ligesom han i årenes løb fik samlet et betydeligt og værdifuldt bibliotek. 1803 blev han medlem af
Det Kongelige Norske Videnskabers Selskab i Trondhjem, 1813 af Det kongelige danske Selskab for Fædrelandets Historie.

10. november 1795 ægtede han Marie Clarette Benedicte Bastholm (født 28. april 1773 død 31. marts 1807), en datter af konfessionarius Christian Bastholm. Blandt deres børn må nævnes sognepræsten Frederik Oldenburg (1799-1866), der var fader til den politiske forfatter Frederik Oldenburg (1828-1890).

Kilder 
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 N.C. Øst, Materialier til et dansk biografisk-litteratur Lexicon, sp. 125 ff.

Kollegiedeputerede fra Danmark
Historikere fra Danmark
Jurister fra Danmark
Faglitterære forfattere fra Danmark
Frederik
Højesteretsdommere fra Danmark
Danskere i 1700-tallet
Danskere i 1800-tallet
Kommandører af 1. grad af Dannebrog
Personer i Dansk Biografisk Leksikon
Kammerherrer fra Danmark
Dansksprogede forfattere fra Danmark